Rooi gety gaan Jaguares in Kaapstad tref | Netwerk24
Tennisspeler trek kleinkoppie oor Covid-protokol
Die streng Covid-19-protokol vir deelnemers aan die Australiese Ope het die Portugese tennisspeler Joao Sousa laat besluit om nie die reis na Melbourne aan te pak nie.
Probleme groei geil by SA se kleiner krieketunies
Krieket Suid-Afrika (KSA) se onlangse aankondiging dat eersterangse krieket herskik gaan word sodat die unies voortaan in twee groepe (agt in Afdeling 1 en sewe in Afdeling 2) sal meeding, is met groot opwinding deur die kleiner provinsies begroet.
Eloise het tot dusver nog geen impak op Eskom
Die tropiese sikloon Eloise, wat intussen tot 'n laagdrukstelsel afgegradeer is, het nog geen skade aan Eskom se infrastruktuur aangerig nie.
Rooi gety gaan Jaguares in Kaapstad tref
Deur Stephen Nell 15 Februarie 2018 07:47
'n Bielie van 'n voorry met die terugkeer van die Springbok-loskopstut Steven Kitshoff gaan die Stormers na verwagting aanvuur in Saterdag se Superrugby-wedstryd teen die Jaguares op Nuweland.
Steven Kitshoff is oorgehaal vir die Jaguares. Foto: Gallo Images
Kitshoff (26) het die Westelike Provinsie in 2015 vir Bordeaux-Begles in Frankryk verruil, maar dié rooikop is terug in die Kaap om sy Bok-ambisies hopelik in die komende seisoene te verwesenlik.
Agterlangs gaan die voormalige Cheetahs-vleuel Raymond Rhule waarskynlik sy buiging maak. Die Blitsbok-drieëvraat Seabelo Senatla, en nie die nuwe aanwins Sergeal Petersen nie, gaan na verwagting die ander vleuel wees.
Met twyfel oor die Bok-slot Pieter-Steph du Toit se fiksheid, is die verwagting dat Chris van Zyl en JD Schickerling vir hom en Eben Etzebeth sal instaan. Etzebeth en die Bok-vaskopstut Frans Malherbe is op die langtermynbeseringslys.
Die Stormers se afrigter, Robbie Fleck, kan hom egter beroep op nóg 'n Bok-vaskop, Wilco Louw.
Agterlangs is die groot gesprekspunt of die gebrek aan 'n ervare losskakel vanjaar Stormers se swakpunt gaan wees.
Damian Willemse is 'n begaafde jong speler, maar slegs 19 jaar oud. Hy was toe verlede jaar se Curriebeker-reeks einde se kant toe gestaan het die Westelike Provinsie se heelagter, met Robert du Preez wat die nr. 10-trui gedra het.
Raymond Rhule gaan sy buiging vir die Stormers maak. Foto: Gallo Images
Die jong Damian Willemse moet Saterdag baie druk hanteer. Foto: Gallo Images
Du Preez is natuurlik Haaie toe en met die WP wat slegs twee onbesonge losskakels, Josh Stander en George Whitehead, by hul arsenaal gevoeg het, ly dit min twyfel dat Willemse die generaal gaan wees.
Natuurlik sou Willemse ook baie baat gevind het by die blootstelling wat hy vlugtig in verlede jaar se Super- en daarna die Curriebeker-reeks gekry het, so dis beslis nie buite die kwessie dat hy in die komende maande tot sy reg kan kom nie.
Of hy sy aanvallende instinkte kan aanvul met 'n vermoë om die wedstryd takies te bestuur, is egter die vraag wat beantwoord moet word.
Met Dillyn Leyds, nie SP Marais nie, wat waarskynlik die heelagter gaan wees, sal Willemse ook die druk van stelskopwerk hê.
Op senter gaan JJ Engelbrecht eers nog vir sy kans moet wag, met Fleck wat na verwagting vir Damian de Allende en EW Viljoen as senterpaar gaan kies.
Vir De Allende is dit 'n belangrike seisoen. Hy was in sy deurbraakjaar, in 2015, net-net nie Suid-Afrika se Rugbyspeler van die Jaar nie. Sedertdien speel hy nie na sy potensiaal nie. Dis vir die Stormers se onthalwe belangrik dat hy tot sy reg kom, want Huw Jones het teruggekeer na sy geboorteland, Skotland, en terwyl Daniel du Plessis op die krukkelys is, het Fleck eenvoudig nie 'n ander opsie vir die nr. 12-trui nie.
* Moontlike Stormers-span: Dillyn Leyds, Raymond Rhule, EW Viljoen, Damian de Allende, Seabelo Senatla, Damian Willemse, Dewaldt Duvenage, Nizaam Carr, Cobus Wiese, Siya Kolisi (k), JD Schickerling, Chris van Zyl, Wilco Louw, Bongi Mbonambi, Steven Kitshoff.